### **D I S P O Z I Ţ I A**

### **nr. 522 din 9 decembrie 2022**

**privind desemnarea reprezentanților Președintelui Consiliului Județean Cluj în consiliile de administrație ale unităților de învățământ special aflate sub autoritatea Consiliului Judeţean Cluj**

Preşedintele Consiliului Judeţean Cluj;

Având în vedere referatul Direcţiei Generale Buget, Finanţe, Resurse Umane nr. 35.036/2022 prin care se propune numirea reprezentanților Președintelui Consiliului Județean Cluj în consiliile de administrație ale unităților de învățământ special aflate sub autoritatea Consiliului Judeţean Cluj;

Având în vedere dispozițiile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, art. 3 alin. (2), art. 36, art. 58 alin. (1) și (3) și ale art. 64-65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* art. 191 alin. (1) lit. f), alin (4) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 96 alin. (1) și (2^1) din Legea educației naționale nr. 1/2011, cu modificările și completările ulterioare;
* art. 4 alin. (3), art. 7 alin (1) lit. c) și alin. (2) din Metodologia-cadru de organizare și funcționare a consiliilor de administrație din unitățile de învățământ preuniversitar, aprobată prin Ordinul Ministerului Educației nr. 5154/30.08.2021;
* Hotărârii Consiliului Județean Cluj nr. 211/2020 privind desemnarea reprezentanţilor Consiliului Judeţean Cluj în consiliile de administraţie ale unităţilor de învăţământ special aflate sub autoritatea Consiliului Judeţean Cluj, cu modificările și completările ulterioare;
* Hotărârii Consiliului Județean Cluj nr. 204/2021 privind schimbarea denumirii Școlii Gimnaziale Speciale-Centru de Resurse și Documentare privind Educația Incluzivă Integrată, în Centrul Scolar Pentru Educatie Incluziva „Miron Ionescu’’ Cluj-Napoca, începând cu anul școlar 2022-2023;
* Hotărârii Consiliului Județean Cluj nr. 2/2022 privind aprobarea rețelei școlare de învățământ special din județul Cluj, pentru anul școlar 2022-2023;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1.** Se constată încetarea mandatelor unor reprezentanți ai Președintelui Consiliului Județean Cluj în consiliile de administrație ale unor unităţi de învăţământ special aflate sub autoritatea Consiliului Judeţean Cluj, după cum urmează:

**a)** se constată încetarea mandatului de membru al consiliului de administrație al Liceului Special pentru Deficieți de Vedere Cluj-Napoca al doamnei Leuce Viorica;

**b)** Se constată încetarea mandatului de membru al consiliului de administrație al Școlii Gimnaziale Speciale Centru de Resurse și Documentare privind Educația Incluzivă/Integrată (Centrul Școlar pentru Educație Incluzivă Miron Ionescu) al doamnei Mocan Corina;

**c)** Se constată încetarea mandatului de membru al consiliului de administrație al Școlii Gimnaziale Speciale Transilvania Baciu al doamnei Moldovan Alexandrina Gilda;

**Art. 2** Se revocă mandatul unor reprezentanți ai Președintelui Consiliului Județean Cluj în consiliile de administrație ale unor unităţi de învăţământ special aflate sub autoritatea Consiliului Judeţean Cluj, după cum urmează

**a)** Se revocă mandatul de membru al consiliului de administrație al Liceului Tehnologic Special pentru Deficienți de Auz Cluj-Napoca al doamnei Codreanu Cornelia;

**b)** Se revocă mandatul de membru al consiliului de administrație al Școlii Gimnaziale Speciale pentru Deficienți de Auz Kozmutza Flora doamnei Deak Hella Iulia;

**c)** Se revocă mandatul de membru al consiliului de administrație al Centrului Școlar pentru Educașie Incluzivă Cluj-Napoca al domnului Damian Ovidiu;

**d)**  Se revocă mandatul de membru al consiliului de administrație al Școlii Profesionale Speciale „Samus’’ Cluj-Napoca al doamnei Saulic Simona Corina;

**e)** Se revocă mandatul de membru al consiliului de administrație al Grădiniței Speciale Cluj-Napoca al doamnei Vasilescu Ruxandra;

**f)** Se revocă mandatul de membru al consiliului de administrație al Liceului Tehnologic Special Dej al doamnei Violeta Mureșan;

**g)** Se revocă mandatul de membru al consiliului de administrație al Școlii Gimnaziale Speciale Huedin al doamnei Galos Ileana;

**Art. 3.** Se desemnează ca reprezentanți ai Președintelui Consiliului Județean Cluj în consiliul de administrație ale unităților de învățământ special aflate sub autoritatea Consiliului Județean Cluj următoarele persoane:

**a)** domnul Vârva Gabriel se desemnează în calitate de reprezentant al Președintelui Consiliului Județean Cluj în consiliul de administrație al Liceului Special Pentru Deficienți De Vedere Cluj-Napoca.

**b)** doamna Fulop Renata se desemnează în calitate de reprezentant al Președintelui Consiliului Județean Cluj în consiliul de administrație al Liceului Tehnologic Special pentru Deficienți de Auz Cluj-Napoca.

**c)** doamna Horvath Anna se desemnează în calitate de reprezentant al Președintelui Consiliului Județean Cluj în consiliul de administrație al Școlii Gimnaziale Speciale pentru Deficienti de Auz Kozmutza.

**d)** domnul Podar Daniel Tudor se desemnează în calitate de reprezentant al Președintelui Consiliului Județean Cluj în consiliul de administrație al Centrului Școlar pentru Educație Incluzivă Cluj-Napoca.

**e)** doamna Dragoșa Claudia Ioana se desemnează în calitate de reprezentant al Președintelui Consiliului Județean Cluj în consiliul de administrație al Școlii Profesionale Speciale Samus Cluj – Napoca.

**f)** doamna Huluban Adina Adriana se desemnează în calitate de reprezentant al Președintelui Consiliului Județean Cluj în consiliul de administrație al Centrului Scolar pentru Educatie Incluzivă Miron Ionescu Cluj-Napoca.

**g)** doamna Dobrin Anca Elena se desemnează în calitate de reprezentant al Președintelui Consiliului Județean Cluj în consiliul de administrație al Grădiniței Speciale Cluj – Napoca.

**h)** doamna Baciu Adriana Marcela se desemnează în calitate de reprezentant al Președintelui Consiliului Județean Cluj în consiliul de administrație al Școlii Gimnaziale Speciale Transilvania Baciu

**i)** doamna Păltinean Anca Dochița se desemnează în calitate de reprezentant al Președintelui Consiliului Județean Cluj în consiliul de administrație al Liceului Tehnologic Special Dej.

**j)** domnul Gabor Dumitru Florin se desemnează în calitate de reprezentant al Președintelui Consiliului Județean Cluj în consiliul de administrație al Școlii Gimnaziale Speciale Huedin.

**Art. 4.** Durata mandatului persoanele prevăzute la art. 3 lit. a)-j) este identică cu durata rămasă din mandatul reprezentanților Consiliului Județean Cluj în consiliile de administrație ale unităţilor de învăţământ special aflate sub autoritatea Consiliului Judeţean Cluj, nominalizați prin Hotărârea Consiliului Județean Cluj nr. 211/2020, cu modificările și completările ulterioare.

**Art. 5.** Persoanele prevăzute la art. 3 lit. a)-j) încheie cu Președintele Consiliului Județean Cluj un contract de mandat conform modelului cadru prevăzut în anexa care face parte integrantă din prezenta dispoziție.

**Art. 6**. Reprezentanții Președintelui Consiliului Judetean desemnați vor depune la Consiliul Județean Cluj, în termen de cel mult două zile de la data desfășurării ședinței Consiliului de administrație, copii xerox conforme cu originalul (ștampilate și semnate de conducerea unității) de pe hotărârile adoptate și procesele verbale ale ședințelor, și semestrial, vor depune un raport de activitate.

**Art. 7**. La data comunicării prezentei dispoziții se abrogă Dispoziția Președintelui Consiliului Județean Cluj nr. 322/2012 privind numirea reprezentanților președintelui Consilului Județean Cluj în calitate de membri în consiliile de administrație ale unităților de învățământ special aflate sub autoritatea Consiliului Județean Cluj, cu modificările și completărilor ulterioare.

**Art. 8.** Cu punerea în aplicare și ducerea la îndeplinire a prevederilor prezentei dispoziții se încredințează Președintele Consiliului Județean Cluj prin Direcția Generală Buget-Finanțe, Resurse Umane, unitățile de învățământ special aflate sub autoritatea Consiliului Județean și persoanelor nominalizate la art. 1, 2 și 3.

**Art. 9.** Prezenta dispoziție se comunică prin poștă electronică Direcției Generale Buget-Finanțe, Resurse Umane, unităților de învățământ special aflate sub autoritatea Consiliului Județean și persoanelor nominalizate la art. 1 -3 precum și Prefectului Județului Cluj.

**PREŞEDINTE** **Contrasemnează:**

**SECRETAR GENERAL AL JUDEŢULUI** Alin Tişe Simona Gaci

**Anexa**

**la Dispoziția nr. 522/09.12.2022**

**CONTRACT DE MANDAT**

Încheiat astăzi \_\_\_\_\_\_\_\_\_\_\_\_\_\_\_, între:

**Președintele Consiliului Județean Cluj** (denumit în continuare „mandant"), cu sediul în municipiul Cluj-Napoca, Calea Dorobanţilor nr. 106, reprezentat prin Preşedintele Consiliului Judeţean Cluj

şi

**Dl/D-na\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(**denumit în continuare „mandatar"), domiciliat( ă)\_\_\_\_\_\_\_\_\_\_\_\_\_\_\_\_\_\_\_\_\_\_\_identificat cu CI, seria \_\_\_\_\_. , eliberat de \_\_\_\_\_\_\_\_\_la data de \_\_\_\_\_\_\_\_\_\_\_\_\_\_\_\_, CNP \_\_\_\_\_\_\_\_\_\_\_\_\_ apelabil(ă) la următoarele numere de telefon:

Domiciliu: \_\_\_\_\_\_\_\_\_\_\_\_\_\_ Serviciu: \_\_\_\_\_\_\_\_\_\_\_\_\_\_\_\_\_\_\_\_

urmare a acordului de voinţă intervenit între părţile semnatare

s-a încheiat prezentul contract de mandat, în condiţiile şi limitele ce urmează a fi prezentate mai jos şi în aplicarea următoarelor acte normative: art. 173 din O.U.G. nr. 57/2019 privind Codul Administrativ cu modificările și completările ulterioare şi ale art. 2009 – 2042 din Legea privind Codul civil nr. 287/2009, republicată, cu modificările şi completările ulterioare și ale Dispoziției Președintelui Consiliului Județean Cluj nr. \_\_\_\_\_\_\_\_\_\_\_

**Cap. I. - Obiectul contractului**

**Art. 1.** Obiectul prezentului contract constă în stabilirea cadrului convenţional privind încredinţarea şi exercitarea calităţii de reprezentant al Președintelui Consiliului Judeţean în Consiliul de administrație al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în limitele permise de lege, în scopul realizării obiectului de activitate și a atribuțiilor acestuia, în conformitate cu prevederile art. 4 alin. (3), art. 7 alin (1) lit. c) și alin. (2) din Metodologia-cadru de organizare și funcționare a consiliilor de administrație din unitățile de învățământ preuniversitar, aprobată prin Ordinul Ministerului Educației nr. 5154/30.08.2021;

**Cap. II.- Durata şi încetarea contractului**

**Art. 2.** (1) Contractul de mandat se încheie până la data de 26.11.2024.

(2) În timpul mandatului, mandatarul poate fi revocat oricând de către mandant, prin retragerea mandatului.

(3) Revocarea mandatului poate fi făcută și la propunerea unității școlare în situația înregistrării unui număr de 3 absențe nemotivate la ședințele Consiliului de administrație din care face parte.

**Cap. III. - Obligaţiile mandatarului și ale mandantului**

**Art. 3.** Mandatarul va îndeplini prin vot atribuţiile și activitățile de mai jos, astfel:

a) participă la ședințele Consiliului de administrație al \_\_\_\_\_\_\_\_\_\_\_\_\_\_\_\_\_\_\_\_\_\_și îndeplinește atribuțiile, stabilite prin Legea educației naționale nr. 1/2011, cu modificările şi completările ulterioare, și prin Metodologia – cadru de organizare și funcționare a consiliului de administrație din unitățile de învățământ preuniversitar, aprobată prin Ordinul Ministerului Educației nr. 5154/30.08.2021;

b) depune toate diligenţele în scopul îndeplinirii mandatului încredinţat, la entitatea la care este mandatar al intereselor mandantului;

c) păstrează confidenţialitatea cu privire la activitatea entităţii pe toată perioada mandatului, fiind ţinut responsabil de această obligaţie încă un an de la încetarea prezentului contract;

d) ia măsuri ca entitatea să transmită mandantului toate datele şi informaţiile stabilite de acesta;

e) sesizează mandantul asupra deficienţelor sau neregulilor de natură a periclita normala funcţionare a entităţii pe care le constată direct sau indirect. În cazul în care deficienţele sau neregulile nu pot fi înlăturate operativ, mandatarul va propune şi măsurile ce le consideră că ar trebui luate;

f) depune la Consiliul Judeţean Cluj, în termen de cel mult două zile de la data desfăşurării şedinţei Consiliului de administrație, copii conforme cu originalul (ştampilate şi semnate de conducerea entităţii) de pe hotărârile adoptate şi procesele-verbale ale şedinţelor;

g) depune un raport semestrial de activitate şi furnizează oricând mandantului, la solicitarea acestuia, informaţii şi date asupra exerciţiului mandatului său sau legate de activitatea entităţii, precum şi propuneri pentru îmbunătăţirea activităţii acesteia;

h) înştiinţează mandantul înaintea şedinţei Consiliului de administrație dacă se găseşte în imposibilitatea de a participa la şedinţa convocată;

i) în cazul discutării în Consiliul de administrație a unor probleme și acțiuni pentru care este necesar mandat expres, mandatarul va vota împotrivă, în absența avizului sau a mandatului special, dacă nu primește alte instrucțiuni din partea mandatului;

**Art. 4.** **(1)** Mandatarul acceptă acest contract de mandat şi este ţinut să-şi îndeplinească obligaţiile contractuale cu buna-credinţă şi prudenţa specifică raporturilor juridice cu caracter oneros.

**(2)** Mandatarul declară pe proprie răspundere că nu se află în nici una din situaţiile de incompatibilitate prevăzute de legislaţia în vigoare, de statutul său profesional sau de calitatea deţinută.

**Art. 5.** Obligaţiile mandantului:

În derularea prezentului contract, mandantului îi revine obligaţia de a achita mandatarului (direct) cheltuieli de deplasare ocazionate de îndeplinirea mandatului său (diurnă, cazare, transport) pe bază de documente justificative la nivelul reglementărilor pentru instituţii publice**.**

**Cap. IV. - Răspunderea contractuală**

**Art. 6. (1)** Mandatarul este ţinut răspunzător în condiţiile legislaţiei în vigoare, pentru neexecutarea totală/parţială cât şi pentru executarea defectuoasă a contractului;

**(2)** Producerea de daune materiale şi morale mandantului prin fapte sau omisiuni produse în executarea contractului de mandat atrage răspunderea civilă a mandatarului.

**(3)** În cazul în care faptele sau omisiunile au caracter penal, mandatarul răspunde şi potrivit legii penale.

**(4)** Mandantul nu răspunde pentru actele sau faptele ilicite cauzatoare de prejudicii, săvârşite de mandatar prin depăşirea competenţelor atribuite prin prezentul contract.

**Cap. V. - Plata cuvenită mandatarului pentru exerciţiul mandatului său**

**Art. 7.** Pentru îndeplinirea mandatului său de membru în Consiliul de administrație al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, mandatarul nu este remunerat.

**Cap. VI. Încetarea contractului**

**Art. 8. (1)** Părţile semnatare ale prezentului contract stabilesc că acesta îşi poate înceta efectele în următoarele condiţii:

a) în caz de renunţare a mandatarului la mandatul său. În această situaţie, mandatarul este obligat să notifice mandantului - cu cel puţin 30 zile înainte - renunţarea sa, în caz contrar rămânând obligat la daune interese pentru pagubele ce le-ar provoca;

b) în caz de revocare de către mandant a mandatarului său, oricând acesta hotărăşte;

c) în cazul aparației unor modificări legislative de natură a împiedica asemenea forma de mandatare;

d) în caz de deces al mandatarului.

**Cap. VII. - Alte clauze**

**Art. 9.** Mandantul va putea modifica oricând prevederile prezentului contract, atunci când necesităţile o impun.

**Art. 10.** Mandatarul nu poate transmite sau substitui mandatul său altei persoane.

**Art. 11.** În executarea mandatului său, indiferent dacă este general sau special, mandatarul va avea în vedere cadrul legal şi criteriile orientative generale sau punctuale, date în scris de mandant.

**Art. 12.** Mandantul are dreptul de a declanşa procedurile privind incidenţa răspunderii mandatarului oricând consideră justificat, pentru neexecutarea totală/parţială sau executarea defectuoasă a mandatului acestuia.

**Art. 13**. Prezentul contract intră în vigoare la data semnării acestuia şi s-a semnat în 2 (două) exemplare.

**MANDANT, MANDATAR,**

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

**Alin Tișe Simona Gaci**